TNT
TNT (trinitrotolueeni, trotyyli, 2,4,6-trinitrometyylibentseeni, rotuli, CHNO) on yleinen sekundaarisena räjähdysaineena käytetty kemiallinen yhdiste, jota syntetisoitiin ensimmäisen kerran vuonna 1863. TNT:n tuttuuden vuoksi monien muiden räjähteiden ja aseiden tehoa mitataan TNT-kilogrammoissa. TNT:n räjähdysenergia on 4,184 MJ/kg. Hiroshimaan pudotetun atomipommin räjähdysvoima vastasi noin 13 kilotonnia (eli 13 miljoonaa kilogrammaa) TNT:tä.
Messinesin taistelu
Vuodesta 1915 lähtien kenraali Herbert Plumerin johtamat britit olivat kaivaneet miinatunneleita saksalaisten linjojen alle. Miinat räytettiin 7. kesäkuuta. Yhteensä miinat sisälsivät noin puoli miljoonaa kiloa TNT:tä. Samaan aikaan britit aloittivat voimakkaan tykistötulituksen saksalaisten tykistöpattereita vastaan. Miinat ja tykistön toiminta mahdollistivat Messinesin harjanteen valtauksen siedettävillä tappioilla.